**Patrick Michael Shanahan** (sündinud 27. juunil 1962) on Ameerika Ühendriikide ärimees ning president Trumpi administratsiooni endine kaitseminister ja asekaitseminister. President Trump edutas Shanahani alates 1. jaanuarist 2019 asendama kaitseministri kohusetäitjana kaitseminister James Mattist. 18. juunil 2019 teatas president Trump, et Shanahanilt võtab ameti üle Mark Esper, kes astus kohusetäitjana ametisse 24. juunil 2019.

Haridus
-------

Washingtoni osariigist pärit Shanahan omandas Washingtoni Ülikoolis bakalaureusekraadi masinaehituse erialal. Samal alal sai ta Massachusettsi Tehnoloogiainstituudis magistriks, magistrikraadi sai ta ka ärijuhtimise alal, seda MIT Sloan School of Managementis.

Karjäär Boeingis (1986–2017)
----------------------------

John Kerry ja Patrick M. Shanahan
Shanahan liitus Boeingiga aastal 1986 ning asus tööle arvutiteenuste ja Boeing 777 projektide kallal. Aastate jooksul töötas ta juhtivatel ametikohtadel ning arendas nii kaubanduslennukeid 737, 747, 767, 777 ja 787 kui ka Boeingi raketikaitsesüsteeme. Ta juhtis ka Boeing 787 taastamise projekti, kust ta sai hüüdnime "Mr. Fix-it".

Shanahan oli osakonna Boeing Commercial Airplanes asepresident ning Boeing 757 projekti üldjuht, tema ülesandeks oli vastutada 757 lennukiperekonna kujunduse, tootmise ja kasumlikkuse eest. Ta oli juhikohal ka Boeing 767 projekti juures ning tootmisosakonnas.

Pärast seda oli ta Philadelphias Boeing Rotorcraft Systemsi osakonna asepresident ja üldjuht. Ta vastutas kõikide USA sõjaväe lennundusprogrammide eest Philadelphias ja Mesas. Programmide raames testiti helikoptereid Bell Boeing V-22 Osprey, Boeing CH-47 Chinook ja Boeing AH-64 Apache.

Shanahan töötas alates 2004. aasta detsembrist Boeing Missile Defense Systemsi asepresidendi ja üldjuhina ning arendas maapealset keskmaakaitsesüsteemi, lennukit Boeing YAL-1 ning *Advanced Tactical Laser* projekti. Aastatel 2007 kuni 2008 juhtis ta Boeing 787 Dreamlineri väljatöötamist. Alates detsembrist 2008 oli ta osakonna Boeing Commercial Airplanes lennukiprogrammide vanem-asepresident.

2016. aasta aprillis sai ta Boeingi Tarneahela ja -operatsioonide osakonna vanem-asepresidendiks. Sellel ametikohal oli ta vastutav tootmis- ja tarneprotsessi funktsionaalsuse eest.

Shanahan oli Boeingi juhatuse liige.

Asekaitseministrina (2017–2019)
-------------------------------

16. märtsil 2017 avaldas president Trump soovi määrata Shanahan Ameerika Ühendriikide asekaitseministri ametikohale, Pentagoni tähtsuselt teisele tsiviilametikohale. Trump valis Shanahani, et ta aitaks viia täide planeeritud sõjaväe suurendamist.

Ameerika Ühendriikide Senat hääletas 18. juulil 2018 häältega 92:7 Shanahani ametisse ning järgmisel päeval sai temast 33. USA asekaitseminister. Asekaitseminister annab aru otse kaitseministrile.

Kaitseministri kohusetäitjana
-----------------------------

President Trump ütles algul, et Shanahanist saab kaitseministri kohusetäitja 28. veebruaril 2019 – päeval, kui Mattis pidi tagasi astuma. Kuid 23. detsembril 2018 teatas Trump Twitteris, et Mattise tagasiastumine toimub kaks kuud planeeritust varem. Trump kiirendas Mattise ametist lahkumist väidetavalt, kuna polnud rahul Mattise tooniga avalikes kirjades, milles ta kritiseeris Trumpi vaateid. Shanahan asus Ameerika Ühendriikide kaitseministri kohusetäitjana ametisse 1. jaanuaril 2019 ja vabastati sellelt ametikohalt 24. juunil 2019

Viited
------

1. ↑  Patrick Shanahan: 5 Fast Facts You Need to Know *heavy.com*
2. 1 2  Cooper, Helene, *Trump, Angry Over Mattis’s Rebuke, Considers Removing Him 2 Months Early*, The New York Times, 23. detsember 2018
3. ↑
4. ↑
5. 1 2  "Trump taps Boeing executive Pat Shanahan for deputy secretary of defense" The Seattle Times, 16. märts 2017
6. ↑  "Patrick Shanahan > U.S. Department of Defense > Biography". *United States Department of Defense*. Vaadatud 6. oktoober 2017.
7. ↑  "Boeing: Patrick (Pat) Shanahan". *Boeing*. Originaali arhiivikoopia seisuga 16. juuni 2017. Vaadatud 22. mai 2017.
8. ↑  "Two Puget Sound Boeing veterans who helped get 787 back on track promoted". *www.bizjournals.com*. Vaadatud 22. mai 2017.
9. ↑  "Boeing uses him as its heavy hitter". *Los Angeles Times* (Ameerika inglise). 24. veebruar 2008. ISSN 0458-3035. Vaadatud 22. mai 2017.
10. ↑  "787 visionary out; new chief must make it fly". *The Seattle Times* (Ameerika inglise). 17. oktoober 2007. Vaadatud 22. mai 2017.
11. ↑  "Trump nominates Boeing VP for deputy Defense secretary". *TheHill*. 16. märts 2017. Vaadatud 22. mai 2017.
12. ↑  "Executive Profile | Patrick M. Shanahan". *Bloomberg.com*. Vaadatud 23. detsember 2018.
13. ↑  "Patrick (Pat) Shanahan | Board of Regents". *University of Washington* (inglise). University of Washington Board of Regents. Originaali arhiivikoopia seisuga 31. mai 2017. Vaadatud 24. detsember 2018.
14. ↑  "White House picks Boeing executive as Pentagon's No. 2". *The Seattle Times* (Ameerika inglise). 16. märts 2017. Vaadatud 22. mai 2017.
15. ↑  "Boeing exec Pat Shanahan chosen to become deputy defense secretary". *GeekWire* (Ameerika inglise). 16. märts 2017. Vaadatud 22. mai 2017.
16. ↑  Drew, Christopher (1. aprill 2017). "A Pentagon Test for Boeing's Mr. Fix-It". *The New York Times*. ISSN 0362-4331. Vaadatud 22. mai 2017.
17. ↑  Carlson, Stephen (18. juuli 2017). "Former Boeing VP Shanahan confirmed as deputy secretary of defense". *UPI*. Vaadatud 23. detsember 2018.
18. ↑  Herb, Jeremy (18. juuli 2017). "Senate confirms the Pentagon's new No. 2". CNN. Vaadatud 18. juuli 2017.
19. ↑  Gates, Dominic; Brunner, Jim (16. märts 2017). "Trump taps Boeing executive Pat Shanahan for deputy secretary of defense". *The Seattle Times*.
20. ↑  Rucker, Philip, Lamothe, Dan, Dawsey, Josh, *Trump forces Mattis out two months early, names Shanahan acting defense secretary*, The Washington Post, 23. detsember 2018

|  |  |  |
| --- | --- | --- |
| Eelnev**Robert O. Work** | **Ameerika Ühendriikide asekaitseminister**2017–2019 | Järgnev**David Norquist (kt)** |
| Eelnev**James Mattis** | **Ameerika Ühendriikide kaitseminister (kohusetäitja)**2019 | Järgnev**Mark Esper (kt)** |